1 - Absoluutselt. Olen ise sellest aastaid rääkinud ning osalesin/juhtisin koos hea seltskonnaga ka Tallinna Noortevolikogu loomise töögruppi. Noortevolikogu peab olema otse valitud ning täna käigus olev  pilootprojekt on pigem noorte osaluse mõnitamine kui midagi mõistlikku. Üllatav on, et TÜÜL sellega kaasa on läinud. Olen sellest varem kirjutanud siin ja siin, mõnda aega tagasi aitasin Reformierakonna esindajatel ka Linnavolikogus praeguse jaburuse kohta aru pärida. Olen valmis igal võimalikul moel kaasa aitama, et Tallinn saaks endale ka reaalselt Noortevolikogu. Kõigil sellest teemast huvitatutel soovitan kindlasti lugeda ka 2007. aasta lõpul kokku saanud ettepanekut sellest, milline võiks üks Noortevolikogu Tallinnas olla.    2 - Õppurite ja õppejõudude vajadust munitsipaaleluruumide järele arutasime kusjuures ka veidi vähem kui ńädal tagasi toimunud Mustamäe piirkonna kandidaatide kohtumisel. Tegelikult oleks Tallinna lahe rajada üks  terviklik üliõpilaslinnak.    3 - Majandusraskustes olevate tudengite õppetoetuste fond on igati OK mõte, ilmselt hetkel ka vajalik (samuti nagu kõigi teiste raskustes olevate inimeste toetamine) kuid kipub pigem jääma riigi tasemele? Äkki oleks hea meetod otsetoetuse asemel kasutada ka õppemaksu (osalise) tasumise süsteemi vmt?